Мљековод у Нехорићима
Мљековод у Нехорићима био је дрвени цјевовод којим се транспортовало млијеко са Јахорине до Мердевин поља у општини Пале.

Мљековод у Нехорићима је сигурно постојао и у 19. вијеку, а можда и раније, изграђен од дрвених цијеви (чункова) на потезу од Привратка (дио подручја Јахорине) до Мердевин Поља, у засеоку Братељевићи, данас село Нехорићи (Неорићи) у општини Пале. Траса овог јединственог начина транспорта млијека ишла је западно од Коријена и Мркодола, преко Сљеменске косе, низ Дубоки поток до Мердевин поља. Претпоставља се да је мљековод укупно био дуг око 3 km, са висинском разликом од 800 метара. Планинке су у катунима сипале млијеке и оно је слободним падом отицало наниже. На сабирном мјесту сељани су прерађивали млијеко у сир и кајмак. Мљековод је кориштен и у двадесетом вијеку, све док се није напустило номадско сточарење. Овај мљековод у Горњој Прачи је јединствен објекат у бившој Југославији, истражен је 1959. године. За сада је познат још само један мљековод оваквог типа, војводе Љутице Богдана из 14. вијека на простору општине Калиновик.

Види још

Извори

Литература 
 Милан Ждрале:Пале од најстаријих времена до данас,2011. година
 Шуме у Загорској Србији, њеним областима – Босни, Доњим Крајевима, Херцеговини и шире (у двије царевине и једној краљевини 1463-1941), 2013.
 ЈАХОРИНА И ЈАХОРИНСКО ПОБРЂЕ (природословне, социолошке и етнографске цртице), 2015.

Историја Пала
Историја Источног Сарајева